Source: http://topcegalapitas.hu/cegmegszuntetes/
Timestamp: 2018-09-20 23:59:46
Document Index: 16503701

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Cég megszüntetése 34.900,- végelszámolás
Cég megszüntetése 2018 - végelszámolás
Felhívjuk T. Ügyfeleink figyelmét, hogy cégünk 2018. május 7-e után végelszámolással nem foglalkozik!
Ha cége csak veszteséget termel, csak viszi a pénzét, fizetnie kell a könyvelőt, közterheket mindezt anélkül, hogy reménye is lenne a következő időszakban a vállalkozása növekedési pályára állításában, az egyik, talán legoptimálisbb megoldás probémájára a végelszámolás, tehát a cég megszüntetése (legyen az bt megszüntetés, kft megszüntetés).
A végelszámolás a gazdasági társaság jogutód nélküli megszüntetését jelenti, melynek során a végelszámoló számba veszi a cég vagyonát, a kötelezettségeket kiegyenlíti, és a fennmaradó vagyont felosztja a tulajdonosok között, majd a céget törölteti a cégjegyzékből (ügyvéden keresztül), melyek mellett természetesen a volt vezető tisztségviselővel együtt eleget tesznek a számos számviteli, adójogi kötelezettségeiknek (könyvelőn keresztül). Csakis olyan esetben szüntethető meg a társaság, ha vagyona fedezi a tartozásait, a végelszámolás feltétele, hogy ne maradjon a cég törlése után kielégítetlen hitelező igény. A végelszámolás során, mind az ügyvédnek, mind a könyvelőnek vannak feladatai. A cégbíróság előtt csakis ügyvéd, jogtanácsos képviselheti a céget, ügyvéd, jogtanácsos igénybevétele kötelező - az eljárás elektronikusan zajlik! A végelszámolás, cégmegszüntetés folyamatában a cégbíróság csak regisztratív funkciót végez.
FONTOS! Nem megoldás - általánosságban - ha cégét eladja ismeretleneknek. A cégeladás után, rengeteg problémája származhat abból, ha ismeretlen személyek átveszik a cégét, és hazardíroznak azzal. Manapság egy volt cégvezető akkor is felel a cégért, ha eladta, akár 5 éves eltiltásban is lehet része, ha később a céget megvásárlók fantomizálják a céget, illetve olyan helyzet elé állítják a cégbíróságot, amelynek a vége, cégének a hivatalbóli törlése lesz. Ha mégis értékesíti cégét, akkor csakis megbízható partnerekkel tegye azt, elkerülve az esetleges negatív jogi konzekvenciákat.
Cég megszüntetés 2018-ban (bt megszüntetése, kft megszüntetése ) , végelszámolás menete 2018-ban (mi a teendő?):
1. telefonos kapcsolatfelvétel a 06 1 235 0566 vagy a 06 30 386 2070-es telefonszámon
2. első személyes találkozó- első iratszerkesztés. Konzultáció, melyre a tagoknak csak az okmányaikat kell elhozniuk - ekkor határozza el a cég a cégmegszüntetést, végelszámolást
3. cégbíróság bejegyzi a végelszámolás megindítását
4. könyvelő igénybevételével a cég volt vezető tisztségviselője, és a végelszámoló teljesíti a számviteli-adójogi feladatait
5. második személyes találkozó - második iratszerkesztés. Második alkalommal a következő dokumentumokat kell elhozniuk:
végelszámolás utolsó üzleti évéről készült számviteli törvény szerinti éves beszámoló
végelszámolási időszak gazdasági eseményeit bemutatásáról szóló összefoglaló értékelés (zárójelentés)
2009. december 31-ig fennállott jogviszony tekintetében a Nyugdíjbiztosító Igazgatóság, ezt követően az állami adóhatóság igazolását a társadalombiztosítási kötelezettséggel járó kifizetések teljesítéséről
az előterjesztett iratok, illetve a vagyonfelosztási javaslat elfogadásáról rendelkező határozat
a beszámoló elektronikus közzétételének igazolása
Ügyvéden keresztül a végleges cégtörléshez az iratok benyújtása a cégbíróság felé.
6. A cégbíróság törli a céget a cégjegyzékből - miután az adóhatóság elektronikusan megküldi részére az "engedélyt".
Ügyvéddel összesen - jó esetben - kétszer kell találkozni. Tudni kell, hogy a cég megszüntetése, a végelszámolás nem egy-két napos feladat, legalább kettő-három hónapot igénylő eljárás.
Tudni kell, hogy a legfőbb szerv a végelszámolás egész ideje alatt, amíg nem törlik a cégjegyzékből a céget, bármikor megszüntetheti a végelszámolást - tehát folytathatja a cég a tevékenységét !
FONTOS! A végelszámolás alatt lévő cégnek végig - így a végelszámolás alatt is - rendelkeznie kell pénzforgalmi betétszámlával. Ennek hiányában adóvisszatérítést a NAV nem tud teljesíteni, illetve bármikor bírságolhat ! Ne szüntesse meg bankszámláját a végelszámolás, és az adóvisszatérítések lezárásáig!
Mire érdemes ügyelni - ill. mik lehetnek a cég megszüntetésének végelszámolás keretei között történő akadályai?
- rendezetlen könyvelés, le nem könyvelt könyvelési tételek
- tagi kölcsön, nagy összegű tagi kölcsön
- nagy összegű házipénztár, ki nem vett nyereség
RÉSZLETES ISMERTETŐ 2018
Végelszámolás, cég megszüntetés formái:
Végelszámolás - jogi személyiséggel bíró cégek (Kft - Zrt - Nyrt ) végelszámolási eljárása
Egyszerűsített végelszámolás (Bt - Kkt stb ) végelszámolási eljárása
Végelszámolás - jogi személyiséggel bíró cégek ( Kft - Zrt - Nyrt ) végelszámolási eljárása
A cég megszüntetése - végelszámolás részletes leírása
I. A végelszámolás elhatározása. A végelszámolás megindításáról szavaz a társaság legfőbb szerve, eldönti a végelszámolást, annak kezdő időpontját (ez nem lehet korábbi, mint a határozat meghozatalának napja) határoz arról, hogy ki legyen a végelszámoló, és határoz a végelszámoló díjazásáról. Fontos, hogy nincs lehetősége a cégnek a végelszámolás mellett dönteni, amennyiben a cég ellen felszámolási eljárás van folyamatban! A végelszámolás kezdő időpontjától a cég vezető tisztségviselőjének, ügyvezetőjének stb. megbízatása megszűnik, innétől kezd a céget a végelszámoló jegyzi, képviseli. A leggyakoribb eset, hogy a társaság ügyvezetője lesz a végelszámoló, azonban bárki megválasztható, aki egyébként megfelel a vezető tisztségviselés törvényi feltételeinek. Tudni kell, hogy végelszámolónak gazdasági társaság is megválasztható (lehet akár jogi személyiség nélküli is).
II. A korábbi vezető tisztségviselő feladatai: megbizatása a végelszámolás kezdő időpontjától megszűnik, azonban vannak még feladatai, a végelszámolás kezdő időpontját követő 30 napon belül:
- tájékoztatási kötelezettségek
1. A végelszámolás kezdő napját megelőző napi fordulónappal (!!!) elkészíti a tevékenységet lezáró beszámolót, adóbevallásokat tesz, és elvégzi mindazokat a feladatokat , melyeket az adójogi, számviteli szabályok rá hárítanak. Mindezen iratokat átadja az arra illetékes végelszámolónak.
2. A végelszámolót informálja a folyamatban lévő ügyekről
3. iratjegyzéket készít a nem selejtezhető és titkos minősítési iratkról, és ezt valamint a teljes irattári anyagot átadja a végelszámolónak
4. mindezek mellett tájékoztatja a végelszámolás megindításától a munkavállalókat (szükség esetén a szakszervezetet, üzemi tanácsot)
A tevékenységet lezáró beszámoló elkészítésének célja az, hogy összesítésre kerüljön a végelszámolás kezdő időpontjában a cég teljes vagyona.
- bevallási kötelezettségek
A társaság korábbi vezető tisztséviselőjét terhelik a cég záró adóbevallásainak elkészítése, elkészíttetése, (a végelszámolás tevékenységet lezáró 71. sz. bevallásának, az áfa bevallásnak, 01. sz. 08. sz. bevallásnak a beadása) Ezeket a bevallásokat a végelszámlás kezdő időpontjától számított 30 napon belül kell beadnia. Minden egyes olyan adónemről adóbevallás adandó amelynek a végelszámolni kívánt cég egyáltalán alanya. Ezeket a bevallásokat a végelszámolás kezdő napját megelőző nappal kell benyújtani.
Amennyiben a volt vezető tisztségviselő ezeket a bevallásokat stb. nem adja be időben a polgári jog kártérítési szabályai szerint felel, ez mellett pedig a végelszámoló kérelmére a cégbíróság súlyos bírságot is megállapíthat a terhére.
III. A végelszámolás bejelentése - lefolytatása
A végelszámolás elhatározására irányuló döntést ügyvéden, jogtanácsoson keresztül be kell nyújtani a cégbíróság felé változásbejegyzési kérelmen keresztül a határozattól számított 15 napon belül. Ezt követően a cégjegyzékben a cégnév mögött látható lesz a "v.a." toldat, ezután minden céges iraton a cég neve mögé ezt a toldatot kell tenni. A céget innéttől fogva a végelszámoló jegyzi, aki nem fontos, hogy megyezzen a cég korábbi vezető tisztségviselőjével (különösen ez akkor lehet előnyös, ha a cég korábbi ügyvezetője, vezető tisztségviselője elhagyta az országot). Fontos, hogy amennyiben a végelszámolónak nincs 36 órát meghaladó munkaviszonya, fizetett járulékalapja, akkor a végelszámolói státusz is bejelentés köteles.
A végelszámolás kezdetét, tényét közzéteszi a cégbíróság a Cégközlönyben, ez a cégbírósági változásbejegyző aktushoz képest kb. 2 héttel történik meg. A közzétételtől számított 40 napon belül jelenthetik be a hitelezők az igényeiket, melyről a végelszámoló nyilvántartást, jegyzéket kell vezessen. A végelszámolónak meg kell jelölnie az elismert, és a vitatott követeléseket. Nagyon fontos - amit sokan elszalasztanak - , hogy akkor is szükség van erre a követelési igénybejelentésre, ha már perlik a társaságot, vagy valamilyen hatósági eljárásban azt érvényesítik. E követelési jog ilyetén nem érvényesítése nem jár jogvesztéssel, azonban tudni kell, hogy a zárómérleg, vagyonfelosztási javaslat elfogadása után már csak a megszünt céggel szembeni speciális rendelkezések alapján érvényesíthető az. A végelszámolásnak ebben a fázisában a végelszámoló 15 napon belül a jegyzéket el kell juttassa a cégbíróságnak, ezzel párhuzamosan értesítenie kell a vitatott követelések bejelentőit, jogosultjait. Amennyiben a végelszámoló nem tesz eleget ezen kötelezettségeinek a cégbíróság bírságot szabhat ki rá, illetve akinek jogos érdekét ez sérti törvényességi felügyeleti eljárást kezdeményezhet a cég ellen. A hitelezők a vitatott követelés státuszának értesítésétől számított 30 napon belül pert indíthatnak. Ennek tényét a végelszámolóval közölni kell, aki köteles ilyen esetben fedezetet képezni a jövőbeni kiadásra.
Mindezek után a végelszámoló az előző vezető tisztségviselő, ügyvezető stb. tevékenységet lezáró mérlegéből a végelszámoló nyitómérleget készít, melyet korrigálni köteles a hitelező igénybejelentések adataival, ezt pedig a legfőbb szerv elé terjeszti. A végelszámolói nyitómérlegre 75 napja van, amelyet a hitelezői igénybejelentés lezárultától kell datálni. Ha a végelszámoló a korrigált nyitómérleg adatai alapján azt látja, hogy a végelszámolás alatti cég vagyona nem fedezi a cég tartozásait, és azt a cég tagjai harminc napon belül nem fizetik be, köteles intézkedni a felszámolási eljárás megindításáról. Fontos, hogy a felszámolási eljárás megindítását egyedül kezdeményezi, magyarán ehhez nem kell a legfőbb szerv határozata, azonban azt értesíteni köteles. A felszámolási eljárás megindítása előtt ilyenkor köteles a végelszámoló az előző napra vonatkozóan beszámolót készíteni - ezt ugyancsak nem kell elfogadnia a legfőbb szervnek. A végelszámoló tevékenysége ellen az intézkedéstől számított maximum 60 napon belül, a tudomásul szerzést követő 8 napon belül a cégbírósághoz végelszámolási kifogást lehet előterjeszteni.
A végelszámoló a végelszámolás során jogosult a cég összes szerződését azonnali hatállyal felmondani. A másik fél amennyiben kár éri, a követelését vitatott követelésként nyilvántartásba kell vennie, annak fedezetére pedig tartalékot kell képeznie. A jövőbeni garanciális, szavatossági problémákra harmadik személyt köteles megbízni, akinek az ilyen céllal képzett tartalékot át kell adnia.
IV. Végelszámolás lezárása, befejezése - törlési kérelem benyújtása
A hitelezői igények kielégítése, a különböző függő jogi helyzetek, szerződések jogi sorsának végleges lezárása, rendezése után, a végelszámolás befejezhető.
A végelszámoló elkészíti, elkészítteti a végelszámolást záró adóbevallásokat (71-es, 01-es- továbbá minden olyan adónemről, amelynek a cég alanya - a NAV-nak a beadástól számítot 60 napja van a záróellenőrzés elvégzésére) a végelszámolást lezáró beszámoló cégbírósághoz történő előterjesztésével egyidejűleg, továbbá a végelszámolás utolsó üzleti évéről a beszámolót, a vagyonfelosztási javaslatot, melyeket a legfőbb szerv elé terjeszt. A végelszámolás utolsó üzleti évéről készült beszámoló sorai piaci értéken kell tartalmazzák az eszközöket, kötelezettségeket. A végelszámoló köteles gondoskodni a cég iratanyagainak jövőbeni elhelyezezéséről, melynek költségeiről (ezt a vagyonfelosztási javaslatnak tartalmaznia kell) a legfőbb szerv dönt. A cég iratait, döntés-megállapodás útján a cég valamely tagjai is őrizheti, akár ingyenesen is. Fontos, hogy a végelszámoló köteles átadni a cég biztosítottjainak adatait a nyugdíjbiztosítási szervnek, melyről igazolást csatolni kell a cégbírósági ügyvédi beadványhoz. A vagyonfelosztási javaslat szerinti vagyon addig nem adható ki, amíg a cégbíróság nem törli a céget a cégjegyzékből.
A végelszámolás végén tehát a végelszámoló elkészíti, és a legfőbb szerv elé beterjeszti elfogadásra az alábbi dokumentumokat:
- az adóbevallásokat (ezeket a NAV-hoz egyidejűeg kell benyújtani, függetlenül a darabszámuktól)
- a végelszámolás utolsó üzleti évéről szóló éves beszámolót
- a végelszámolás gazdasági eseményeit összefoglaló zárójelentést
- a vagyonfelosztási javaslatot
- intézkedést a társaság iratanyagainak sorsáról
Ezek után az ügyvéd a cég törlésére vonatkozó kérelmet nyújt be a cégbírósághoz - a törlési kérelem illetékmentes - , mely kérelemhez az alábbi iratokat kell csatolni:
1. határozatot a végelszámolás lezárásáról, az egyes iratok elfogadásáról, a felosztott vagyon kiadásának időpontjáról, a végelszámoló díjazárásól, a végelszámolás költségeinek viseléséről
2. vagyonfelosztási javaslatot
3. a végelszámolás utolsó üzleti évének beszámolóját
4. a nyugdíjigazgatási szerv igazolását a cég biztosítottjainak adatainak átadásáról
5. a végelszámolási időszak gazdasági eseményeiről szóló zárójelentést
A törlési kérelmet a legfőbb szerv határozatától számított 30 napon belül kell benyújtani az illetékes cégbírósághoz elektronikusan.
Fontos, hogy addig amíg a cégnek olyan ismert követelése vagy kötelezettsége van amelyről a vagyonfelosztási javaslat nem rendelkezik, nem fejezhető be a végelszámolás. Nem fejezhető be akkor sem, ha a cég ügyeiben hatósági eljárás zajlik. A cégbíróságnak az adóhatóság elektronikusan hivatalból küldi meg - tehát nem az ügyfélnek kell beszereznie - a záró bevallás közzétételét követő 90 napon belül a köztartozásmentességről szóló értesítést, ill. a céggel szembeni eljárásmentességről szóló nyilatkozatot. Természetesen, ha a cég ellen eljárás van folyamatban, vagy köztartozása van, az adóhatóság ennek tényét is közli. Amíg a cégbíróság nem kap eljárásmentességről, köztartozásmentességről pozitív értesítést, nem határoz a cég törléséről.
A cég törlésével annak jogalanyisága megszűnik, ezt követően sem az adóbevallások, sem a vagyonfelosztási javaslat nem módosítható. A cég jogutód nélküli törlése esetén a visszaigényelhető adó csak annak utalható ki, aki a vagyonfelosztási javaslat alapján igazolni tudja, hogy a kiutaláshoz való jogot a cégtől megszerezte.
Az adóvisszaigénylés további feltétele:
- a cég bevallásai az elévülési időn belül rendezettek legyenek
- a záró ellenőrzés megtörtént, vagy a záró bevallás benyújtásától számított 60 nap eltelt,
- az adófolyószámla nem mutat hátralékot
- a cég rendelkezik legalább egy bankszámlával, ahova a kiutalás teljesíthető
Ha a cég valamilyen értékpapírt bocsátott ki, ezek érvénytelenítési miatt meg kell keresni a központi értéktárat.
A végelszámolás lezárását - pontosabban a törlési kérelmet - a végelszámolás kezdő időpontját követő három éven belül be kell nyújtani, amennyiben erre nem kerül sor a céget hivatalból törlik, annak minden negatív jogi konzekvenciájával.
Egyszerűsített végelszámolás - cég megszüntetése egyszerűsített végelszámolással 2018
A jogi személyiség nélküli gazdasági társaságok választhatják az egyszerűsített végelszámolási eljárási típust. Ígya betéti társaság, közkereseti társaság, akkor ha a végelszámolás befejezhető - a közzétételtől számított - 120 napon belül.
Az általános szabályokkal működő végelszámolási eljáráshoz képest itt nem a Cégbíróság, hanem maga a társaság köteles a végelszámolás megindítását és a hitelezőiknek szóló figyelemfehívást közvetlenül a Cégközlönyben közzétenni (I. lépés), a végelszámolás elhatározását követő 8 napon belül. Tudni kell, hogy a cég ilyenkor még nem szűnik meg, csak akkor, ha a cégbíróság jogerősen törli a társaságot a cégjegyzékből.
A végelszámoló feladatai, jogállása az általános végelszámolási szabályokéval megegyezik.
Az egyszerűsített végelszámolást nem lehet lefolytatni, ha:
- van vitatott hitelezői igény
- ha ilyen esetben a hitelező pert indít
- ha végelszámolási kifogással kapcsolatos eljárás van folyamatban
- ha az egyszerűsített végelszámolás 120 napon belül nem fejezhető be
A fenti esetekben át kell térni az általános szabályok szerinti végelszámolási eljárásra, ilyenkor a cégbírósághoz ügyvéden, jogtanácsoson keresztül változásbejelentő beadványt kell beadni, melyhez csatolni kell az egyszerűsített végelszámolás közzétételi hírdetményét - ha az már megjelent.
Az egyszerűsített végelszámolás befejezésekor a végelszámoló a cégbírósághoz törlési kérelmet nyújt be (II. lépés), mely után a cégbíróság törli a céget a cégjegyzékből, és azt közzé teszi a Cégközlönyben.
A cég a cégbírósági törlő végzés keltével szűnik meg.
FONTOS! Amennyiben a céget a végelszámolás, cég megszüntetése kezdetétől számított három éven belül nem sikerül törölni, azaz három éven belül nem adnak be törlési kérelmet, a cégbíróság a céget kényszertörli, annak mindenféle jogkövezményével együtt.
2013.03.9 14:13:27
Végelszámolás statisztika 2012. 50. hét
2012.12.26 13:51:25
A Cégközlönyben 2012. 50. hetében közzétetett végelszámolások száma 387 volt, ismét hajszámpontosan ugyanaz mint az előző, és az azt megelőző 48. heti adatok. Az 50. héten közzétett cégjegyzékből - jogutód nélkül - törölt cégek száma 1349 volt. Tovább >>>
Végelszámolás, cég megszüntetés statisztika 2012. 49. hét
2012.12.16 18:18:00
Magyarországon 2012. 49 hetében 389 végelszámolás (tulajdonosok által elhatározott önkéntes cégmegszüntetés) megindítását tették közzé a Cégközlönyben, ugyanakkor összesen 1133 cégtörlés közzététele történt ezen a héten. Utóbbi már a végleges közzétett cégtörlések számát mutatja, legyen az végelszámolás, felszámolás stb. Bővebben >>>
© 2010-2018. Minden jog fenntartva. Gross Cégcsoport 1027 Budapest, Bem rakpart 50. I/1. topcegalapitas.hu cégmegszüntetés
Végelszámolás, cég megszüntetése 2018 az oldal fő profilja, cég megszüntetése garanciával, ügyvédi jelenléttel ( cég megszüntetése )
Végelszámolás 2018, egyszerűsített végelszámolás, cégmegszüntetés, cég megszüntetése 2018, cég megszüntetés, cégbezárás, kft megszüntetése, bt megszüntetése gyorsan, szakszerűen ügyvédtől.